Հաշվի առնելով պացիենտների հասակը, հետազոտությունների յուրահատկությունները և սարքի ֆիզիկական չափսերը՝ ստացվում է այնպես, որ հետազոտությունների մեծամասնության դեպքում անհրաժեշտ պատկերը ստանալու համար մարմինը ամբողջությամբ է տեղակայվում գլանի ներսում: Բայց կան որոշակի առանձնահատկություններ: Օրինակ՝ ստորին վերջույթների՝ սրունքի, ոտնաթաթի, ծնկան հոդի հետազոտությունների ժամանակ տոմոգրաֆի կենտրոնում գտնվում են հենց այդ հատվածները, և ստացվում է այնպես, որ գլուխը, պարանոցը և կրծքավանդակը գտնվում են գլանից դուրս: